Bing & Grøndahl
Store norske leksikon,Kunst og estetikk,Glass og keramikk,Glass og keramikk – bedrifter
Bing & Grøndahl er en dansk porselensprodusent. De er spesielt kjent for figurer i porselen med underglasur.
Bing & Grøndahl gikk i 1987 inn i Royal Copenhagen, som i 1997 ble en del av det dansk-svenske konsernet Royal Scandinavia. Etablering Firmaet ble etablert i København i 1853 av brødrene Meyer Herman Bing (1807–1883) og Jacob Herman Bing (1811–1896) og keramikeren Frederik Vilhelm Grøndahl (1819–1856). Tidlig produksjon Den første produksjonen var biskuit-arbeider etter billedhuggeren Bertel Thorvaldsens verker, samt dekorerte pryd- og bruksgjenstander i overglasur. I 1885–1995 var Pietro Krohn kunstnerisk leder og skapte det underglasurdekorerte serviset Hejrestel, som vakte oppsikt på verdensutstillingen i Paris i 1889. Metoden skulle gjøre fabrikken verdenskjent.I 1897 ble Jens F. Willumsen kunstnerisk leder og la grunnlaget for en omfattende produksjon av vaser, skåler og figurer av mennesker og dyr. Hans Tegner var kunstnerisk leder i 1907–1932, og med ham gjennomgikk overglasuren en fornyelse. Anerkjente kunstnere og formgivere Mange danske kunstnere har vært tilknyttet fabrikken, blant annet Kai Nielsen, Jean Gauguin, Mogens Bøggild, Ebbe Sadolin, Henning Koppel, Gertrud Vasegaard, Erik Magnussen, Edith Sonne Bruun og Sten Lykke Madsen. Les mer i Store norske leksikon porselen Litteratur Lassen, Erik (1978). En københavnsk porcelænsfabriks historie: Bing & Grøndahl 1853-1978, Nyt Nordisk Forlag Andersen, Johs. og Viggo Steen Møller (1946). Keramik: Keramisk teknik – keramisk kunst, Jul. Gjellerups Forlag